قوروە

قوروە لە شارەکانی پارێزگای کوردستانی ڕۆژھەڵاتی کوردستانە کەکەۆتووتە ٨٧ کیلومتری ڕۆژھەڵاتی شاری سنە و ٧٧ کیلومتری ڕۆژاوای شاری ھەمەدان.

 ناو 
باوەڕپێکراوترین ڕەگی ناوی شارۆچکەی قوروە لە وشەی قوڕەوە وەرگیراوە، ھەڵکەوتەی شارۆچکەی قوروە وەھایە دەکەوێتە دەشتێکی بەرینەوە کە بە بارانێکی کەم قوڕی تیا دروست دەبێت.
هەر وەها لە هەنبانەبۆرینە دا سەبارەت بەوشەی کووڕوە هاتووە جۆرە بەردێکە کە لە ئاهەک یان قەس پێک هاتووە.سەخت تر لە کوڵوو ونەرمتر لە کوچک.
کە زیاتر بۆ شوشتنی تیانە وقازان ومەنجەل بە کار دەهێنرا.جا ئەم بەردە لە ناۆچە وشاری قوروە زۆرە.وگۆایە نێوی قوروە لە وەشەی کوڕوە وەرکیراوە.

 جوگرافیا 
شاری قوروە دەکەوێتە باشووری ڕۆژهەڵاتی پارێزگای کوردستان کە لە باکوورەوە هاوسنوورە لەگەڵ شاری بیجاڕ، لە ڕۆژئاواوە لەگەڵ شاری دێهگولان، لە ڕۆژهەڵاتەوە لە تەک شاری کەبودەر ئاهەنگ، شاری بەهار و شاری ئەسەدەباد هەڵکەوتوو لە پارێزگای هەمەدان، هەروەها شاری سونقوڕ هەڵکەوتوو لە پارێزگای کرماشان لە باشوور.

 مێژوو 
مێژووی ئەم شارە دەگەرێتەوە بۆ کۆتایی سەردەمی حکومەتی قاجاڕ کەپێشتر ناوەندی ئەم ناۆچەیە گوندی قەسڵان بووە لە ٨ کیلومتری باکووری شار قوروە وە لە سەردەمی ئامالاخانی ئەردەلان قەسلان بوو ناوەندی ئەردەلانەکان وەئاوی سەراۆ لە باشووری شار قوروە بە خەنەق برا بوو قەسلان وەزەویەکان نزیک سەراۆ درا بە جەند بنە مالەیک ھاوردە لە ناۆچەی  بان مێرەوان لای ھەمەدان و زەنگان لە ساڵی ١٢٦٢ کۆچی مانگی بەبوونەی ھاتنی نەخۆشی تاعوون لە قەسڵان کە بو بە ھۆی مردنی ٢٨ کەس لە دوشەودا. قەسڵان چۆڵ کرا و خەڵک رویان لە گوندی وێەج کرد   لەنزیک قوروە وە  لە دووائیش ئەردەلانەکان گەڕانەوە بو سنە  و ھەروەا بەرە بەرە بەبوونەی رێگای سنە ھەمەدان وە ھێلی تلگراف کە لە قوروە ئەپەڕا گوندی قوروە پەرەی سەند تالە ساڵ ١٣٣٦ ھەتاوی کەپارێزگای کوردستان درووست کرا ناۆچەی ئەسپەن ئاوا و لەیلاخ شارستانی قوروەیان پێک ھێنا وە گوندی قوروە بو بە ناوەندی شارستان (قەزا)، شار پەرەی سەند و گەۆرا بووبە تایبەت لە دووای شۆڕشی ئیسلامیی ئێران.

 کانگاکانی زێڕ 
قوروە ژمارەیکی کانگای زێڕی ھەیە کە ھەندێک لە پێداویستی وڵاتی ئیران دابین دەکەن.

 دانیشتووان 
جەماوەری ئەم شارە بە پێ سەر ژمێری ٢٠١٢ وەلکاندنی شارۆچەی قەلا ٨٧،٧٩٢ کەسە.

 زمان 
زۆرینە خەڵکی قوروە بە زمانی کوردیی ناوەندی و بەشێکیش بەزمانەکانی ئازەری و فارسی دەدوێن و وای کردووە کە خەڵکەکانی ئەم شارە سێ زمانی کوردی و فارسی و ئازەری بزانن. ھەروەھا بەشێکیش لە خەڵکی ئەم شارە بە تایبەت خەڵکی قەڵا بە زاراوەی ھەورامی و بەشێکی دیکەش بە زمانی کوردیی باشووری قسە دەکەن.

 ئایین 
ئایین خەڵکی قوروە ئیسلام ولەسەر دومەزھەبی سونە وشێعەن وەئەمەتایبەتمەندیکی داوەتەئەم شارە کەبووتە شاری پێکەوەژیان.

گەڕەکەکانی شاری قوروە
 گەڕەکەکانی شاری قوروە 
بان کانی| بان کوچکەکان | قەلای عەبدولمەلەکی | خۆار جادە | پشت کوشتارگاە| محلەی ژۆر | فەرھەنگیان |پشت ھەواشناسی | عەرەفە | فەرمانداری| محلەی خۆار |دیوەزەن|ثبت ئەحوال |تختی | سەی جەمال |بوعەلی | قەۆرسان | بەسیجیان |دانش |  پارک |ترمینال | مودەرس | ئیمام |ئەبوزەر |رێ قەسلان|

 مێژووی ئەردەلان مەستورەی کوردستانی
 حەدیقەی ناسری میرزا ئەلی ئەکبەر کوردستانی

 سەرچاوەکان 

پۆل:قوروە
پۆل:شارستانی قوروە
پۆل:شارەکانی ئێران
پۆل:شارەکانی پارێزگای کوردستان
پۆل:شارەکانی ڕۆژھەڵاتی کوردستان
پۆل:گوندەکانی شارستانی قوروە
پۆل:ئەو پەڕانەی کێشەیان ھەیە لە پەراوێزەکاندا
پۆل:پەرتبوونی کورد